**SREDNJA ŠKOLA DELNICE**

Lujzinska cesta 42

51300 Delnice

051/812-203

[ured@ss-skole.hr](mailto:ured@ss-skole.hr) nadnevak:  22.09. 2020.

**PREDMET: LITERARNI I FOTO NATJEČAJ**

Srednja škola Delnice u suradnji s Gradskom knjižnicom Janet Majnarich Delnice, uz projekt Processus montanus, raspisuje **foto i literarni natječaj na temu:**

**Gorski kotar**

koji je otvoren od dana objave do 10.11.2020.

Uvjeti [natječaja](https://hr-hr.facebook.com/notes/goranovo-prolje%C4%87e/natje%C4%8Daj-za-mlade-pjesnike/1435211803304054/):

U natječaju mogu sudjelovati učenici **osnovnih** i **srednjih** škola Primorsko-goranske županije.

Zainteresirane škole na natječaj mogu poslati do **tri** literarna rada i/ili **tri** fotografije na zadanu temu. Tema je Gorski kotar, prirodno i jezično bogatstvo, krajolik i ljudi. Poželjno je navesti temeljne prirodne ljepote područja Gorskoga kotara kao što su šume, vode, leptiri, runolist, vuk, ris, medvjed, rijeke, planine, jezera, godišnja doba, običaje i tradiciju te temeljne djelatnosti koje su stoljećima osigurale egzistenciju ovdašnjih ljudi. Navedene smjernice su preporuka, **a ne uvjet**.

Ne postoji ograničenje u izričaju literarnih radova (poezija, proza, dramski izričaj, diskurzivni oblici, standard, narječja).

Prosudba će se odvijati anonimno, bez uvida članova povjerenstva u autorstvo pojedinih rukopisa ili fotografija.

Dodjela nagrada održat će se u studenom u prostorijama Gradske knjižnice Janet Majnarich Delnice ovisno o epidemiološkoj situaciji.  Odabrani radovi bit će izloženi u prostorijama Knjižnice te virtualno. Osim nagrađenih autora/ice, sudionici se neće pojedinačno izvještavati o ishodu natječaja, a za sudionike natječaja i mentore predviđene su zahvalnice te potvrde o sudjelovanju.

Radovi moraju biti autorski te ne smiju biti prethodno nagrađivani. Poželjno je da škole uz rad/radove prilože suglasnost roditelja za sudjelovanje u natječaju.

Literarne radove, u word dokumentu, s naznakom za natječaj u predmetu poruke, poslati isključivo u elektronskom obliku na e-mail: [natjecaj.gorskikotar@gmail.com](mailto:natjecaj.gorskikotar@gmail.com) . Fotografije u jpg.formatu slati na iste adrese. U tekstu poruke navesti ime i prezime učenika, razred, školu, mentora i kontakt. Za sva dodatna pojašnjenja ili upite obratiti se na navedene adrese elektronske pošte.

Proslavimo zajedno rođendan Gorskoga kotara!

Članovi prosudbenih povjerenstava:

**osnovne škole**

za literarni natječaj:

- Adrijana Kruljić, učiteljica, savjetnica, OŠ Ivana Gorana Kovačića Delnice

- Koraljka Renier Valinčić, mentorica, knjižničarka, Srednja škola Delnice

- Iva Kezele, nastavnica Hrvatskog jezika, Srednja škola Delnice

- Ivana Pleše, knjižničarka, Gradska knjižnica Janet Majnarich Delnice

za foto natječaj:

- Olgica Klepac Glad, Gradska knjižnica Janet Majnarich, Delnice

- Martina Šnajdar, prof. Likovne kulture, OŠ Mrkopalj

- Rajka Rajčić Majnarić, prof. Filozofije i Sociologije, Srednja škola Delnice

- Višnja Bolf, fotografkinja, Foto studio Magdalena

**srednje škole**

za literarni natječaj

- Marinko Krmpotić, novinar Novi list

- Žaklina Majetić Mufić, knjižničarka, mentorica OŠ dr. Branimira Markovića, Ravna Gora

- Indira Rački Joskić, ravnateljica, Gradska knjižnica Janet Majnarich, Delnice

- Jasminka Lisac, prof. Hrvatskoga jezika, savjetnica, Srednja škola Delnice

za foto natječaj:

- Ivica Knežević, gradonačelnik, Grad Delnice

- Lea Grgurić, web dizajner, Foto Magdalena

- Davor Pleše, profesor Engleskog jezika, Srednja škola Delnice

- Valentina Tomac, profesor Geografije, Gimnazija Vladimira Nazora Čabar

ravnateljica:

Slađana Srkoč, prof.

Srednja škola Delnice

\_\_\_\_\_\_\_\_\_\_\_\_\_\_\_\_\_\_\_\_